**pielikums**

APSTIPRINĀTS

ar Alojas novada domes

2016.gada 29.februāra

lēmumu Nr.94 (protokols Nr.2 41#)

**Neapdzīvojamas telpas – garāžas, “Mācību darbnīcas”, Brīvzemnieku pagastā, nomas tiesību izsoles noteikumi**

Alojā

**1.Vispārīgie noteikumi**

1.1 Noteikumi nosaka pašvaldības neapdzīvojamo telpu nomas tiesību izsoles kārtību: izsoles objektu, izsoles norisi, pretendentu pieteikšanās un vairāksolīšanas kārtību, izsoles rezultātu apstiprināšanas kārtību.

1.2. Nomas tiesību izsoles mērķis ir noteikt konkrētas pašvaldības neapdzīvojamu telpu - “Mācību darbnīcas”, Brīvzemnieku pagastā nomnieku, kurš piedāvā izdevīgāko finansiālo piedāvājumu nomas tiesību nodibināšanai.

1.3 Nomas tiesību izsoli rīko Alojas novada domes Pašvaldības īpašuma privatizācijas un atsavināšanas komisija. Komisija atbild par izsoles norisi un ar to saistīto lēmumu pieņemšanu.

1.4.Izsole notiek kā atklāta finanšu piedāvājuma – nomas tiesību mēneša maksas summas par nomas objektu – vairāksolīšana. Pretendents, kurš piedāvā augstāko nomas maksu par nomas objektu mēnesī, tiek atzīts par izsoles uzvarētāju un iegūst pašvaldības neapdzīvojamas telpas “Mācību darbnīcas”, Brīvzemnieku pagastā, kadastra apzīmējumu 6648 006 0041 001, garāžas Nr.1, nomas tiesības uz desmit gadiem no nomas līguma noslēgšanas dienas.

**2.Izsoles objekts**

2.1.Izsoles objekts ir Alojas novada pašvaldībai piederoša neapdzīvojama telpa – garāža Nr.1, kas atrodas “Mācību darbnīcas”, Brīvzemnieku pagastā, nomas tiesības, kas tiek izsolītas atklātā mutvārdu izsolē ar augšupejošu soli (turpmāk – izsole).

2.2.Tiek izsolīta neapdzīvojama telpa, “Mācību darbnīcas”, Brīvzemnieku pagastā, kadastra apzīmējumu 6648 006 0041 001, garāža Nr.1, 45,1 m2 platībā.

2.3.Neapdzīvoto telpu izmantošanas veids – garāža.

2.4.Izsoles sākumcena nomas objektam tiek noteikta – **1,92 EUR mēnesī** bez PVN (0,0425 EUR/m2 mēnesī).

2.5.Izsoles solis tiek noteikts 1,00 EUR apmērā pie mēneša maksas.

2.6.Telpu nomas tiesību ilgums: desmit gadi.

**3.Izsoles dalībnieku reģistrācija**

3.1.Izsoles dalībnieku reģistrācija notiek katru darba dienu no publikācijas brīža līdz 2016.gada 9.martam plkst.9:30, Alojas novada domē, Jūras ielā 13, Alojā, Alojas novadā.

**4.Izsoles dalībnieki**

4.1.Par izsoles dalībnieku var kļūt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem ir tiesīga piedalīties izsolē un iegūt nomas tiesības.

4.2.Fiziska persona, reģistrējoties dalībai izsolē, uzrāda personu apliecinošu dokumentu un iesniedz šādus dokumentus:

4.2.1.Izsoles komisijai adresētu pieteikumu par vēlēšanos piedalīties izsolē saskaņā ar šiem noteikumiem;

4.2.2.Pases kopiju (uzrādot oriģinālu).

4.3.Juridiska persona, reģistrējoties dalībai izsolē, iesniedz šādus dokumentus:

4.3.1.Izsoles komisijai adresētu pieteikumu par vēlēšanos piedalīties izsolē saskaņā ar šiem noteikumiem;

4.3.2.Pārstāvja pilnvara;

4.4.Ja persona ir izpildījusi šo noteikumu 4.punkta prasības, tā tiek reģistrēta izsoles dalībnieku reģistrācijas lapā, kurā norāda dalībnieka kārtas Nr., fiziskai personai – vārdu, uzvārdu, personas kodu, dzīvesvietas adresi, juridiskai personai – nosaukumu, reģistrācijas Nr., juridisko adresi.

4.5.Izsoles dalībnieku reģistrācija tiek uzsākta pēc paziņojuma par izsoli publicēšanas.

4.6.Izsoles dalībnieks netiek reģistrēts, ja:

4.6.1.Nav iesniedzis visus prasītos dokumentus;

4.6.2.Vēl nav iestājies vai jau ir beidzies dalībnieku reģistrācijas termiņš.

**5.Izsoles norise**

5.1.Izsole notiek Alojas novada domes telpās, Jūras ielā 13, Alojā, Alojas novadā, 2016.gada 9.martā plkst.9:30.

5.2.Izsole var notikt arī tad, ja reģistrējies un uz izsoli ieradies ir tikai viens dalībnieks.

5.3.Izsoles dalībnieki pirms izsoles sākšanas paraksta izsoles noteikumus.

5.4.Izsoles gaita tiek protokolēta. Izsoles protokolā atspoguļo visas Komisijas priekšsēdētāja un izsoles dalībnieku darbības izsoles gaitā. Protokolu paraksta visi komisijas locekļi.

5.5.Komisijas priekšsēdētājs, atklājot izsoli, iepazīstina ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.

5.6.Izsoles dalībnieku sarakstā ieraksta katra dalībnieka vārdu, uzvārdu vai nosaukumu, kā arī to pārstāvju, pilnvarotās personas vārdu un uzvārdu. Pilnvarotajai personai jāiesniedz pilnvara, pārstāvim jāuzrāda dokuments, kas apliecina tā pārstāvības tiesības.

5.7.Gadījumā, ja kāds no pretendentiem nav ieradies uz izsoli noteiktajā laikā un vietā, Komisija nepielaiž viņu izsolei. Ja uz izsoli 15 minūšu laikā pēc izsoles sākuma neierodas neviens no reģistrētajiem dalībniekiem, izsole tiek uzskatīta par nenotikušu.

5.8.Izsoles vadītājs īsi raksturo izsolei piedāvāto nomas objektu, nomas maksas apmēra sākumcenu, kā arī nosauc izsoles soli.

5.9.Ja uz objekta nomas tiesībām pretendē tikai viens izsoles dalībnieks, nomas tiesības iegūst šis vienīgais izsoles dalībnieks par summu, ko veido nomas maksas sākumcena, kas pārsolīta vismaz par vienu izsoles soli.

5.10.Solīšana notiek tikai pa vienam izsoles solim.

5.11.Pēc izsoles vadītāja ziņojuma sākas solīšanas process.

5.12.Izsoles vadītājs nosauc izsolāmā nekustamā īpašuma sākotnējo cenu un jautā: „Kas sola vairāk?”.

5.13.Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs paziņo solītāja reģistrācijas numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to. Dalībnieka reģistrācijas numurs un solītā cena tiek ierakstīti protokolā.

5.14.Procesa gaitā, atsakoties no turpmākās solīšanas, katrs izsoles dalībnieks apstiprina ar parakstu izsoles protokolā savu pēdējo solīto cenu.

5.15.Dalībnieks, kas piedāvājis visaugstāko cenu, pēc nosolīšanas nekavējoties uzrāda izsoles sagatavošanas komisijai savu reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai.

**6.Nenotikusi izsole.**

6.1.Izsole atzīstama par nenotikušu, ja:

6.1.1.noteiktajā laikā, ir reģistrējušies, vairāk par vienu dalībnieku, bet uz izsoli neviens neierodas;

6.1.2.neviens dalībnieks nav pārsolījis izsoles sākumcenu;

6.1.3.noteiktajā termiņā neviens dalībnieks nav reģistrējies.

**7.Izsoles rezultātu apstiprināšana un līguma slēgšana.**

7.1.Izsoles uzvarētājs uzņemas atbildību par iespējamiem zaudējumiem, kas radušies izsolāmajam nekustamajam īpašumam, laikā no izsoles uzvarētāja paziņošanas līdz nomas līguma slēgšanai.

7.2.Izsoles protokolu apstiprina komisija 7 (septiņu dienu) laikā no izsoles dienas.

7.3.Izsoles rezultātus apstiprina Alojas novada dome tuvākajā domes sēdē, kas seko pēc notikušas izsoles.

7.4.Nomas līgumu paraksta piecu darba dienu laikā no izsoles rezultātu apstiprināšanas dienas.

**8.Komisijas lēmuma pārsūdzēšana.**

8.1.Izsoles dalībniekiem ir tiesības iesniegt sūdzību Alojas novada domei par komisijas veiktajām darbībām 5 dienu laikā no izsoles dienas.

Domes priekšsēdētājs (paraksts) Valdis Bārda

(zīmogs)

NORAKSTS PAREIZS

Vecākā lietvede Inta Baronova

Alojā, 2016.gada 1.martā

**Publicējamā informācija par nomas objektu**

|  |  |
| --- | --- |
| Nomas tiesību izsoles organizētājs | Alojas novada dome,  reģistrācijas Nr.90000060032  juridiskā adrese Jūras iela 13, Aloja, Alojas novads, LV-4064  e-pasts: dome@aloja.lv, tālr.64023925 |
| Nomas tiesību izsoles veids | Pirmreizēja mutiska izsole ar augšupejošu soli |
| Nomas objekts | Nedzīvojamā ēka – garāžas, telpa Nr.1, “Mācību darbnīcas”, Brīvzemnieku pagasts, Alojas novads, kadastra apzīmējums 6648 006 0041 001, ar kopējo platību 45,1 m2 |
| Nomas objektu raksturojošā informācija citi iznomāšanas nosacījumi | Telpa izmantojama kā auto garāža.  Nomas tiesību ieguvējam nav tiesību nomas objektu nodot trešajām personām bez Iznomātāja saskaņojuma. |
| Maksimālais iznomāšanas termiņš | 10 gadi |
| Iznomājamā objekta nosacītās nomas maksas apmērs un izsoles solis | Nosacītās nomas maksas apmērs – 1,92 EUR (viensi eiro un 92 centi), bez pievienotās vērtības nodokļa (turpmāk PVN), par nomas objektu mēnesī.  Izsoles solis – EUR 1,00 (viens eiro) bez PVN |
| Izsoles norises vieta un laiks | **2016. gada 9.martā, plkst. 9:30**  Alojas novada domē, Jūras ielā 13, Alojā |
| Iznomājamā objekta apskates vieta un laiks | Katru darba dienu sākot ar 02.03.2016. līdz 08.03.2016. no plkst. 10:00 līdz plkst. 16:00, iepriekš saskaņojot laiku ar kontaktpersonu Arvīdu Bērziņu, tālr. Nr. 64031002. mob. tālr. Nr. 29164376 |
| Pieteikumu iesniegšanas vieta un laiks | Pieteikumi iesniedzami Brīvzemnieku pagasta pārvaldē vai Alojas novada domes Centrālajā administrācijā no informācijas publicēšanas dienas Alojas novada domes mājas lapā [www.aloja.lv](http://www.aloja.lv) **līdz 2016. gada 9.martam plkst. 9:30** |

**Projekts**

**NEDZĪVOJAMO TELPU NOMAS LĪGUMs Nr. \_\_\_\_\_\_\_\_\_**

Alojā 2016.gada \_\_\_\_\_\_\_\_\_

**Alojas novada dome,** reģ. Nr. 90000060032, juridiskā adrese, Jūras iela 13, LV-4064 Aloja, Alojas novads, izpilddirektora Mārtiņa Kļaviņa personā, kurš darbojas uz Alojas novada pašvaldības nolikuma pamata, turpmāk saukts **Iznomātājs** no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk saukts **Nomnieks**, no trešās puses, kopā turpmāk tekstā saukti **Puses**, pamatojoties uz Latvijas Republikas likumdošanu, noslēdz šādu līgumu:

**1. LĪGUMA PRIEKŠMETS**

* 1. **Iznomātājs** nodod, bet **Nomnieks** pieņem atlīdzības lietošanā telpu \_\_\_\_\_\_\_\_\_ ar kopējo platību \_\_\_\_\_\_\_\_\_\_\_, turpmāk- **Telpu,** kas atrodas ēkā **“Mācību garāža”, Brīvzemnieku pagasts, Alojas novads**, ēkas kadastra apzīmējums 6648 006 0041 002, turpmāk-**Telpa**.
  2. **Iznomātājs** nodod Telpu **Nomniekam** kā auto garāžu.
  3. **Telpa** **Nomniekam** tiek nodota ar nodošanas–pieņemšanas aktu, kuru Apsaimniekotājs un Nomnieks paraksta vienas nedēļas laikā no šī līguma spēkā stāšanās brīža.
  4. **Telpa** tiek nodotas **Nomniekam** tādā stāvoklī, kādā tā ir nodošanas dienā. **Telpas** tehniskais stāvoklis un kvalitāte **Pusēm** ir zināma un par to nav nekādu pretenziju.

1. **NOMNIEKA TIESĪBAS UN PIENĀKUMI**
   1. **Nomnieks** apņemas **Telpu** izmantot tikai tiem mērķiem, kādi ir norādīti šā Līguma 1.2. punktā. **Telpas** izmantošanai citiem mērķiem ir nepieciešama **Iznomātāja** rakstveida piekrišana.
   2. **Nomniekam** savlaicīgi ir jāapmaksā nomas maksa par **Telpas** izmantošanu, kā arī visi pārējie maksājumi saskaņā ar šā Līguma noteikumiem.
   3. **Nomniekam** ir pienākums par saviem līdzekļiem veikt nepieciešamo **Telpas** remontu. Pirms darbu veikšanas rakstveidā saskaņojot ar **Apsaimniekotāju** izmaksu tāmi.
   4. Lai sagatavotu **Telpas** izmantošanu šī Līguma 1.2. punktā minētajam mērķim, **Nomniekam** ar iepriekšēju **Iznomātāja** piekrišanu, ir tiesības par saviem līdzekļiem veikt **Telpa** uzlabošanu, rekonstrukciju, pārplānošanu, kā arī uzstādīt **Telpā** iekārtas.
   5. Lietojot **Telpu,** **Nomniekam** ir jāievēro Latvijas Republikas normatīvie akti, valsts iestāžu un pašvaldības noteikumi un lēmumi, kā arī citu kompetentu iestāžu prasības, un **Telpas** un tai pieguļošo teritoriju izmantošanas sanitārie noteikumi.
   6. **Nomniekam** avārijas situācijas (ugunsgrēka, plūdu u.c. nelaimes) gadījumā nekavējoties jāveic nepieciešamos pasākumus avārijas likvidēšanai, kā arī par saviem līdzekļiem jānovērš **Telpā** radušos bojājumus.
   7. **Nomniekam** ir pienākums uzturēt **Telpu** labā tehniskā stāvoklī un lietošanas kārtībā, kā arī segt visus izdevumus, kas saistīt ar **Telpas** izmantošanu un uzturēšanu visu šī Līguma darbības laiku.
   8. **Nomnieks** nedrīkst **Telpu** ieķīlāt, vai kā citādi apgrūtināt.
   9. **Nomnieks ar Iznomātāja** rakstisku atļauju var ēku nodot lietošanā citāmpersonām.
   10. Beidzoties šā Līguma darbības termiņam vai arī to laužot, **Nomniekam** **Telpa** ir jānodod **Iznomātājam** labā stāvoklī (kārtībā) ar visiem tai veiktajiem neatņemamajiem uzlabojumiem.
   11. Nododot **Telpu** **Iznomātājam**, **Nomniekam** uz sava rēķina ir jāapmaksā visi izdevumi, kas ir, saistīti ar **Telpas** atbrīvošanu, kā arī citi izdevumi, kas **Pusēm** šajā sakarā varētu rasties.
   12. **Nomniekam** **Telpa** ir jāatbrīvo 30 (trīsdesmit) dienu laikā pēc šā Līguma darbības termiņa beigām vai arī no tā laušanas brīža. Gadījumā, ja 30 (trīsdesmit) dienu laikā no šā Līguma darbības termiņa izbeigšanās **Nomnieks** nav atbrīvojis **Telpu**, tajās atstātās mantas **Puses** uzskatīs par pamestām, un **Iznomātājam** ir tiesības rīkoties ar tām pēc saviem ieskatiem.
   13. Pārtraucot šo Līgumu, **Telpas** nodošana notiek saskaņā ar **Telpas** nodošanas – pieņemšanas aktu, kas ir neatņemama šā Līguma sastāvdaļa.
   14. Atstājot **Telpu,** sakarā ar Līguma termiņa izbeigšanos vai Līguma laušanu, **Nomniekam** ir tiesības paņemt līdzi tikai tās viņam piederošās mantas un tikai tos **Telpas** uzlabojumus, kurus var atdalīt bez **Telpas** ārējā izskata un tehniskā stāvokļa bojāšanas.
   15. Visā šā Līguma darbības laikā **Nomnieks** ir atbildīgs par visu to personu rīcību, kuras atrodas **Telpā**.
2. **IZNOMĀTĀJA TIESĪBAS UN PIENĀKUMI**
   1. **Iznomātajam** ir pienākums nodot **Nomniekam** lietošanā **Telpu,** saskaņā ar šā Līguma nosacījumiem.
   2. Šī līguma darbības laikā **Iznomātājs** apņemas netraucēt **Nomniekam**izmantot **Telpu**  šī līguma 1.2. punktā minētajam mērķim.
   3. Beidzoties šī Līguma darbības termiņam vai to laužot, **Iznomātājam** ir jāpieņem **Telpa** no **Nomnieka**, saskaņā ar nodošanas – pieņemšanas aktu, ar noteikumu, nodošanas brīdī **Telpas** stāvoklis pilnībā atbilst **Iznomātāja** prasībām.
   4. **Iznomātājam** ir tiesības jebkurā laikā, brīdinot par to **Nomnieku**, veikt vispārēju **Telpas** apskati, lai pārbaudītu šī Līguma nosacījumu izpildi, kā arī lai veiktu **Telpas** un remonta nepieciešamo tehnisko inspekciju, un citos gadījumos, ja tas ir nepieciešams **Iznomātājam**.
   5. **Iznomātājam** ir tiesības pārtraukt šo Līgumu saskaņā ar šā Līguma noteikumiem un Latvijas Republikas normatīvajiem aktiem.
   6. **Iznomātājam** ir pienākums pieņemt nomas maksu, kā arī citus maksājumus saskaņā ar šo Līgumu.
   7. Nepieciešamības gadījumā **Iznomātājam** ir tiesības patstāvīgi veikt **Telpas** remontu. Šajā gadījumā **Nomnieks** apmaksā veiktos izdevumus **Iznomātājam** saskaņā ar iesniegtajiem rēķiniem.
3. **NORĒĶINU KĀRTĪBA**
   1. **Nomnieks** par Telpas izmantošanu maksā nomas maksu \_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_)mēnesī un PVN 21% \_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_), kopā **\_\_\_\_\_\_\_\_\_\_- EUR (\_\_\_\_\_\_\_\_\_\_\_\_\_\_\_\_\_\_\_)** mēnesī.
   2. Nomas maksu **Nomnieks** maksā skaidrā naudā Alojas novada domes kasē vai ar pārskaitījumu Alojas novada domes norēķinu kontā Nr.LV12HABA0551026085817, par telpu izmantošanu katru mēnesi līdz norēķina mēneša 20. (divdesmitajam) datumam.
   3. Nomas maksas apmērs var tikt mainīts sakarā ar ēkas uzturēšanas izdevumu pieaugumu un citiem apstākļiem, par ko **Iznomātājam** jābrīdina **Nomnieks** 30 (trīsdesmit) kalendārās dienas pirms tās palielināšanas, izņemot Līguma 4.5.punktā noteiktos gadījumus.
   4. Nomnieks ir informēts, ka zeme, uz kuras atrodas Ēka, nav Iznomātāja īpašumā un apņemas apmaksāt zemes īpašnieka izrakstītos rēķinu Iznomātājam par zemes nomu proporcionāli iznomāto telpu platībai.
   5. **Iznomātājam** ir tiesības, rakstiski nosūtot **Nomniekam** attiecīgu paziņojumu, vienpusēji mainīt nomas maksas apmēru bez grozījumu izdarīšanas līgumā, ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība.
   6. **Nomnieks** patstāvīgi apmaksā visus nodokļus, nodevas un iespējamus līgumsodus un soda naudas, kas saistītas ar viņa darbību **Telpā**.
4. **LĪGUMA DarBĪBAS TERMIŅŠ, TĀ GROZĪŠANAS, PAPILDINĀŠANAS   
   UN LAUŠANAS KĀRTĪBA**
   1. Šis Līgums stājas spēkā ar tā parakstīšanas brīdi un ir spēkā līdz 20\_\_\_.gada \_\_\_\_\_\_\_\_\_\_\_\_.
   2. Līgumu var grozīt, papildināt un pirms termiņa lauzt pēc visu **Pušu** rakstiskas vienošanās, kas tiek pievienotas šim Līgumam un ir šī Līguma neatņemama sastāvdaļa.
   3. Katra no **Pusēm** var vienpusēji lauzt Līgumu pirms termiņa, par to rakstiski brīdinot pārējās **Puses** 30 (trīsdesmit) dienas iepriekš pirms paredzamās Līguma laušanas.
   4. **Iznomātājs** vienpusēji var lauzt šo Līgumu pirms laika, ja:
      1. **Nomnieka** darbības dēļ tiek bojāta nomā nodotā **Telpa**;
      2. **Nomnieks** izmanto Ēku mērķiem, kādi nav paredzēti šajā Līgumā vai arī pārkāpj to izmantošanas noteikumus;
      3. **Nomnieks** patvaļīgi, bez saskaņošanas ar **Iznomātāju** vai arī pārkāpjot attiecīgos normatīvos aktus, veic Ēkas rekonstrukciju vai pārveidošanu;
      4. **Nomnieks** bez **Iznomātāja** rakstveida atļaujas nodod **Telpu** apakšnomā;
      5. **Nomnieks** ir pieļāvis kāda šajā Līguma paredzēto maksājumu kavējumu ilgāk par 30 (trīsdesmit) kalendārām dienām;
      6. citos gadījumos, kad ļaunprātīgi netiek izpildīti Līguma noteikumi un šis apstāklis dod **Izmantotājam** pamatu uzskatīt, ka **Iznomātājs** nevar paļauties uz saistību izpildīšanu nākotnē.
   5. **Iznomātājam** ir tiesības, rakstiski informējot **Nomnieku** 3 (trīs) mēnešus iepriekš, vienpusēji atkāpties no Līguma, neatlīdzinot **Nomnieka** zaudējumus, kas saistīti ar Līguma pirmstermiņa izbeigšanu, ja Ēka **Iznomātājam** nepieciešama sabiedrisko vajadzību nodrošināšanai vai normatīvajos aktos noteikto publisko funkciju veikšanai.
   6. Gadījumos, kuri nav paredzēti šajā Līgumā, tas var tikt lauzts tikai kārtībā, ko īpaši paredz LR spēkā esošie normatīvie akti.
   7. Beidzoties šī Līguma termiņam, **Nomniekam**, ja viņš nav pārkāpis šī Līguma noteikumus, ir tiesības prasīt Līguma pagarināšanu uz jaunu termiņu.
5. **STRĪDU ATRISINĀŠANA UN PUŠU ATBILDĪBA**
   1. Strīdi, kas rodas starp **Pusēm**, tiek risināti savstarpēju pārrunu ceļā. Ja **Puses** 2 (divu) mēnešu laikā strīdīgos jautājumos nespēj vienoties pārrunu ceļā, tad strīdu izskata Latvijas Republikas tiesu instancēs.
   2. **Puses** saskaņā ar spēkā esošajiem LR normatīvajiem aktiem savstarpēji ir materiāli atbildīgas par Līguma saistību pārkāpšanu, kā arī par otrai **Pusei** radītajiem zaudējumiem.
   3. Ja **Nomnieks** nepilda šā Līguma noteikumus, t.sk. nepareizas kanalizācijas, apkures, citu komunikāciju, ugunsdrošības sistēmu lietošanas gadījumā, **Nomnieks** ir pilnībā atbildīgs par visiem radītajiem zaudējumiem **Iznomātājam** vai trešajām personām.
   4. Nenomaksājot nomas maksu šī Līguma noteiktajā termiņā, **Nomnieks** maksā līgumsodu 3% (trīs procentu) apmērā no termiņā nesamaksātās summas par katru nokavēto kalendāro dienu.
   5. Ja **Nomniekam** ir nomas maksas parāds, tā kārtējā maksājuma summa tiek ieskaitīta kā pamatparāda (arī līgumsoda par kavēto maksājumu) atmaksa.
   6. Soda sankciju nomaksāšana neatbrīvo **Puses** no saistību pildīšanas.
   7. Ja kādu **Nomnieka** darbību rezultātā **Iznomātājam** tiek aprēķinātas soda sankcijas, t. sk. saistītas ar neatbilstošu **Telpas** izmantošanu, atbildība par šādām sankcijām pilnībā tiek uzlikta **Nomniekam**.
   8. Ja **Telpā** un tajās esošo iekārtu bojājumi ir radušies trešo personu vainas dēļ, **Nomniekam** patstāvīgi, neizvirzot pretenzijas **Iznomātājam**, ir jārisina visi jautājumi, kas saistīti ar radīto bojājumu novēršanu un zaudējumu kompensāciju.
   9. **Nomnieka** pretlikumīgu darbību gadījumā par šādām darbībām atbild tikai **Nomnieks.**
6. **NEPĀRVARAMAS VARAS APSTĀKĻI**
   1. **Puses** neizvirzīs viena otrai pretenzijas gadījumā, ja iestāsies tādi nepārvaramas varas apstākļi kā ugunsgrēks, dabas katastrofas, streiki, jebkuras kara un teroristiskas darbības, normatīvie akti, kā arī jebkuri ārkārtēja rakstura apstākļi, tiešā veidā ietekmējoši šī Līguma izpildi, un kuru iestāšanos nebija iespējams paredzēt, nevērst.
   2. Nepārvaramas varas apstākļu iestāšanās ir jāapstiprina ar attiecīgu kompetentu iestāžu izziņu, **Pusēm** nekavējoties ir jāinformē vienai otru par šādu apstākļu iestāšanos un jāveic visi nepieciešamie pasākumi, lai nepieļautu zaudējumu rašanos, **Pusēm** izpildot šo Līgumu.
7. **NOBEIGUMA NOTEIKUMI**
   1. Šis Līgums satur **Pušu** pilnīgu vienošanos. **Puses** ir iepazinušās ar Līguma saturu un piekrīt visiem tā punktiem, ko apstiprina, parakstot to.
   2. Šis Līgums ir uzrakstīts uz piecām lapām ar pielikumu uz vienas lapas, divos eksemplāros, no kuriem viens atrodas pie **Iznomātāja**, bet trešais – pie **Nomnieka**.
   3. Ja kāds no šī Līguma noteikumiem zaudē juridisku spēku, tas neietekmē citus Līguma noteikumus.

**9. PUŠU REKVIZĪTI UN PARAKSTI**

|  |  |  |
| --- | --- | --- |
| **IZNOMĀTĀJS**  Alojas novada dome  Jūras iela 13, Aloja  Reģ.nr.90000060032  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  M. Kļaviņš |  | **NOMNIEKS**  \_\_\_\_\_\_\_\_\_\_\_\_\_\_\_\_\_\_\_\_\_\_ |